sagorsarker/bangla-wikipedia huggingface dataset:
গোপীনাথপুর ইউনিয়ন, আক্কেলপুর

গোপীনাথপুর ইউনিয়ন বাংলাদেশের রাজশাহী বিভাগের জয়পুরহাট জেলার আক্কেলপুর উপজেলার অন্তর্গত একটি ইউনিয়ন।
গোপীনাথপুর ইউনিয়ন পরিষদ আক্কেলপুর উপজেলার দক্ষিণপূর্বে অবস্থিত।
গোপীনাথপুর মন্দির ও বড়মেলা এর জন্য বিখ্যাত
গোপীনাথপুরে এই মন্দিরটি অবস্থিত। এটি গোপীনাথ ঠাকুরের মন্দির নামে পরিচিত। যতদূর জানা যায় ভারতের নদীয়া জেলার শান্তিপুরে প্রভুপাদ অদ্বৈত গোস্বামী সবসময় ঈশ্বরের ধ্যান করতেন। তার স্ত্রী সীতা দেবীও ছিলেন সতী-সাধ্বী নারী । একদিন ২৪ পরগণার যুবক নন্দ কুমার এবং নদীয়া জেলার আর এক যুবক যজ্ঞেশ্বর রায় প্রভুপাদ অদ্বৈত গোস্বামীর নিকটে এসে দীক্ষা গ্রহণ করতে চাইলে অদ্বৈত গোস্বামী মহোদয় সব কথা শুনে তাদেরকে সীতাদেবীর কাছে পাঠান । সীতাদেবী ধ্যান যোগে জানতে পারেন যে, এই যুবকেরা পূর্ব জম্মে জয়া ও বিজয়া নামে দুই শখী ছিল। তখন সীতাদেবী যুবকদের মাথা ন্যাড়া করে স্নান করে আসতে বলেন । সীতাদেবীর নির্দেশ মত কাজ শেষ করে এলে তিনি তাদের দীক্ষা দেন। সীতাদেবী নন্দকুমারের নাম নন্দিনী এবং যজ্ঞেশ্বরের নাম জঙ্গলী রাখলেন। নন্দিনী প্রিয়া বরেন্দ্র এলাকায় বর্তমান জয়পুরহাটের আক্কেলপুর উপজেলার গোপীনাথপুর গ্রামের ১কিঃমিঃ উত্তরে গভীর জঙ্গলে নদীর ধারে একটি মন্দির স্থাপন করেন। জনশ্রুতি আছে যে, ১৫২০ হতে ১৫৩০ খ্রিষ্টাব্দে বাংলার সুলতান আলাউদ্দিন হোসেন শাহ নন্দিনী প্রিয়ার পূজা-পার্বণ ও অতিথি সেবার কথা শুনে খুশি হয়ে তাম্রফলকে লিখে পূর্ণগোপীনাথপুর ও গোপালপুর মৌজার সব সম্পত্তি দেবোত্তর হিসেবে প্রদান করেন । এরপর পুরানো গোপীনাথপুর মন্দিরটির সংস্কার করা হয়। পাল যুগের নির্মাণ কৌশল অনুসারে এ মন্দিরটির কাঠামো নির্মিত।
১৩০৪ বঙ্গাব্দের এক ভূমিকম্পে এ মন্দিরটি ভেঙ্গে পড়ে। ১৯২৮ হতে ১৯৩৬ খ্রিষ্টাব্দের মধ্যে বর্তমান মূল মন্দিরটি পুনরায় নির্মাণ করা হয়। এখনও পুরাতন কারুকার্যের কিছু নমুনা মূল ভবনে রয়েছে। মন্দিরটির উচ্চতা ৫০ ফুট। এখানে প্রতিদিন সকাল সন্ধ্যায় আরতি এবং মধ্যাহ্নে আধামণ চালের অন্নভোগ দেওয়া হয় । প্রতিবছর দোল পূর্ণিমাতে এখানে মেলা বসে এবং দীর্ঘ ৩০ দিন ধরে এ মেলা চলে ।
ল্যাংগরপীরের মাজার : উপজেলা পৌরসভার ভিতরে সোনামুখী নামক স্থানে অবস্থিত। আক্কেলপুর মূল শহর থেকে এর দূরত্ব প্রায় ৩ কিলোমিটার।
আব্দুল্লাহ মক্কী'র মাজার : উপজেলা পৌরসভার অন্তভূর্ক্ত সোনামুখী নামক স্থানে তুলসীগঙ্গা নদীর তীরে হযরত আব্দুল্লাহ মক্কী খ্যাতিমান ধমর্পরায়ণ সাধকের মাজার অবস্থিত। সম্প্রতি এখানে একটি ইসলামিয়া হাফেজিয়া মাদ্রাসা গড়ে উঠেছে।
গোপীনাথপুর ইউনিয়ন পরিষদ 
বাংলাদেশের জয়পুরহাট জেলার আক্কেলপুর
উপজেলার প্রশাসনিক এলাকা ও ইউনিয়ন পরিষদ
আয়তনের দিক থেকে গোপীনাথপুর 
ইউনিয়ন অন্যতম আর গুরুত্বপূর্ণ ইউনিয়ন
শিক্ষার হার :৯০ ভাগ
শিক্ষা প্রতিষ্ঠান
বর্তমান চেয়ারম্যান- মোঃ হাবিবুর রহমান
রায়কালী ইউনিয়ন

রায়কালী ইউনিয়ন বাংলাদেশের রাজশাহী বিভাগের জয়পুরহাট জেলার আক্কেলপুর উপজেলার অন্তর্গত একটি ইউনিয়ন।
উত্তরে গোপীনাথপুর ইউনিয়ন, পশ্চিমে তিলকপুর ইউনিয়ন, পূর্বে জিয়ানগর ইউনিয়ন ও গুনাহার ইউনিয়ন দুপচাঁচিয়া উপজেলা, বগুড়া জেলা দক্ষিণে আদমদিঘী উপজেলা, বগুড়া জেলা
প্রাচীনকালে এই এলাকায় একজন প্রভাবশালী জমিরদার বাস করতো। তার নাম ছিল কালি দাস এবং তার বংস ছিল রায় পরিবারের । সেই থেকে জমিদারের বংশ ও তার নামানুসারে এই অঞ্চলের নাম রাখা হয় রায়কালী। 
রাইকালী ইউনিয়নের গ্রামের নাম:
১) চিয়ারীগ্রাম, ২) সোনাতনপুর, ৩) গুডুম্বা, ৪) শিয়ালা, ৫) মালীগ্রাম, ৬) মুনজিয়া, ৭) মাধাইপুকুর, ৮) রায়কালী, ৯) নওতা, ১০) নারিকেলী, ১১) রসুলপুর, ১২) কালাঞ্জ,  ১৩) আউশাগাড়ী, ১৪) আমবাড়ী, ১৫) বালুকাপাড়া, ১৬) দেবীসাউল, ১৭) সুজালদিঘী, ১৮) হরিসাদী, ১৯) দোলাপাড়া, ২০) জগতী, ২১) দেওড়া, ২২) পুন্ডুরিয়া, ২৩) বাগিড়বাড়ীয়া, ২৪) হরিনতাড়া, ২৫) চন্দ্রপাইল, ২৬) আমানপুর,
 আয়তন – ২৩.৭০ (বর্গ কিঃমিঃ)
২৮,৭৫৬ জন (প্রায়) (২০১১সালেরআদমশুমারিঅনুযায়ী)
শিক্ষার হার : 
৬০%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
দেওড়ার রাজা দেওপালের রাজবাড়ি, 
রামখাল নদী 
বর্তমান চেয়ারম্যান-
তিলকপুর ইউনিয়ন, আক্কেলপুর

তিলকপুর ইউনিয়ন বাংলাদেশের রাজশাহী বিভাগের জয়পুরহাট জেলার আক্কেলপুর উপজেলার অন্তর্গত একটি ইউনিয়ন যা তিন জেলার মাঝখানে অবস্থিত (বগুড়া,জয়পুরহাট ও নওগাঁ) । তিলকপুর উত্তরবঙ্গের একটি মফস্সল ১৮৯৭ সাল থেকে তিলকপুরে প্রাচীন সুতার হাট বসতো। তিলকপুরে একটি রেলওয়ে স্টেশন রয়েছে। যেটি ১৮৭৮ সালে স্থাপিত হয় মূলত এই স্টেশনকে কেন্দ্র করে তিলকপুরে জনবসতি গড়ে উঠেছে। এই অঞ্চলে প্রাচীনকাল থেকেই কিছু হিন্দু পরিবার বাস করতো তারা কপালে তিলক পরিধান করতো, ১৮৭৭-৭৮ সালে ব্রিটিশ ভারতীয় সরকার যখন কলকাতা থেকে শিলিগুড়ি পর্যন্ত রেলপথ নির্মাণ করেন তখন একজন ব্রিটিশ কর্মকর্তা স্টেশনের নামকরনের জন্য এখানে এসে স্থানীয়দের কপালে তিলক দেখে স্টেশনের নাম তিলকপুর করেন। সেই থেকে এটি তিলকপুর হিসেবে পরিচিত হয়ে উঠেছে। 
এটি রাজশাহী বিভাগের জয়পুরহাট জেলার আক্কেলপুর উপজেলার তিলকপুর ইউনিয়নে অবস্থিত। 
১নং ওয়ার্ড : গোপিনাথপুর, কয়াশোবলা, বিষ্ণুপুর । 
২নং ওয়ার্ড  : কাদোয়া, খুলাগাড়ি, কইগাড়ী, করমজি, চেচুরিয়া, কৃষ্ণকোলা ।
৩নং ওয়ার্ড  : বড়গাছা, মির্জাপুর, মোহনপুর,
৪নং ওয়ার্ড  : ভাগবুড়া, পুকুরিয়াপাড়া, চাড়দিঘী, ফুলবাড়ী, রায়নগর , পশ্চিম রায়নগর, কানচপাড়া, বামনীগ্রাম।
৫নং ওয়ার্ড  : ভাটকুড়ী, নুরনগর-১ তিলকপুর নতুন বাজার, কাচারিপাড়া, দাড়ার কুল, আব্দুল্লাহপুর।
৬নং ওয়ার্ড  : নুরনগর-২ তিলকপুর পূর্ববাজার, ভট্রপলাশী, পশ্চিম শিয়ালাপাড়া, পূর্বশিয়ালাপাড়া, নয়াপাড়া, জফরাপাড়া,মানিকপুর ।
৭নং ওয়ার্ড  :  আমুইল, চকইসলামপুর, খাপুড়া, মাটিয়াকুড়ী, পুনঘরদিঘী।
৮নং ওয়ার্ড  : শ্রীকর্ণদিঘী, ঘোলকুড়ী, মারমা, সরস্বতিপুর।
৯নং ওয়ার্ড  : নোওজোড় পাঠানধারা, শ্যামপুর, শ্যালুককুড়ী
তিলকপুর ইউনিয়ন এর আয়তন ২৮ বর্গ কিঃ মিঃ
তিলকপুর ইউনিয়নে বসবাসকারি জনসংংখ্যা ২৯৭৩৬ [পুরুষ ১৫১১৬, মহিলা-১৪৬২০ জন]   
এখানে মোট ভোটার সংখ্যা:২৪৯৮৭ জন,পূরূষ-১২৫৮০,মহিলা-১২৪০৭ জন
শিক্ষার হার : তিলকপুরে স্বাক্ষরতার হার ৯৯%
শিক্ষা প্রতিষ্ঠান : তিলকপুর সরকারি প্রাথমিক বিদ্যালয়, ১৯২১ সালে প্রতিষ্ঠিত হয়।
বর্তমান চেয়ারম্যান-
আলমপুর ইউনিয়ন, ক্ষেতলাল

আলমপুর ইউনিয়ন বাংলাদেশের রাজশাহী বিভাগের জয়পুরহাট জেলার ক্ষেতলাল উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
তুলশীগংগা ইউনিয়ন

তুলশীগংগা ইউনিয়ন বাংলাদেশের রাজশাহী বিভাগের জয়পুরহাট জেলার ক্ষেতলাল উপজেলার অন্তর্গত একটি ইউনিয়ন।
তুলশীগংগা ইউনিয়ন থেকে ক্ষেতলাল উপজেলার দুরত্ব ০.৫০কিঃমিঃ। এবং মুনঝার বাজার থেকে তুলশীগংগা ইউনিয়ন পরিষদের দুরত্ব-৩কিঃমিঃ।
২০১০ সালে উক্ত ইউনিয়ন পরিষদ ক্ষেতলাল সদর থেকে আলাদা হয়ে নিজস্ব ইউনিয়ন হিসেবে আত্মপ্রকাশ করে । ইউনিয়ন পরিষদের নামকরণ করেন আব্দুল মজিদ মোল্লা।
তুলশীগংগা ইউনিয়নের ওয়ার্ড সংখ্যা ১২টি।
বর্তমান চেয়ারম্যান- মোঃ বজলুর রহমান খান।
এছাড়াও বিভিন্ন এনজিও সমূহ মাঝে মাঝে বিভিন্ন জনসচেতনতামূলক কার্যক্রমের অংশ হিসেবে নাটিকা, সংগীতানুষ্ঠান ইত্যাদি প্রচার করে থাকে।
এ সকল বীমা প্রতিষ্ঠান সমূহ ইউনিয়নে তাদের শাখা অফিস, এজেন্ট এবং বুথ দ্বারা তাদের কার্যক্রম পরিচালনা করছে।
বর্তমানে সরকারি বা বেসরকারী কোন ব্যাংক তুলশীগংগা ইউনিয়নে কার্যক্রম নেই। বিদেশ থেকে রেমিটেন্স এর জন্য ডাচ বাংলা এবং ট্রাষ্ট ব্যাংক ইতিমধ্যেই কার্যক্রম শুরু করার প্রস্তুতি নিচ্ছে।
ক্ষেতলাল ইউনিয়ন

ক্ষেতলাল ইউনিয়ন বাংলাদেশের রাজশাহী বিভাগের জয়পুরহাট জেলার ক্ষেতলাল উপজেলার অন্তর্গত একটি বিলুপ্ত ইউনিয়ন যা ক্ষেতলাল পৌরসভা গঠনের পর বিলুপ্ত করা হয়।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
বড়াইল ইউনিয়ন, ক্ষেতলাল

বড়াইল ইউনিয়ন বাংলাদেশের রাজশাহী বিভাগের জয়পুরহাট জেলার ক্ষেতলাল উপজেলার অন্তর্গত একটি ইউনিয়ন।
বড়াইল ইউনিয়ন পরিষদের আয়তন ২৩ বর্গ কিলোমিটার
বড়াইল ইউনিয়নের আয়তন ২৩.০০ বর্গ কিলোমিটার এবং জনসংখ্যা ১৯৫৭০ জন প্রায় (২০০১ সালের জনশুমারি)
শিক্ষার হার :৫৪.৮%(২০০১ সালের জরিপ অনুযায়ী)
শিক্ষা প্রতিষ্ঠাণসরকারি প্রাথমিক বিদ্যালয় ০৬ টি।
বেসরকারি প্রাথমিক বিদ্যালয় ০২ টি।
উচ্চ বিদ্যালয় ০২ টি।
মাদ্রাসা ০২ টি।
কেজি স্কুল ০৪ টি।
এনজিও স্কুল ০২ টি। 
কলেজ নাই।
১. হিন্দা শাহী মসজিদ ।
যা বাংলা ১৩৬৫ সালে স্থাপিত হয়েছে
বর্তমান চেয়ারম্যান-আবু রাশেদ আলমগীর
মামুদপুর ইউনিয়ন

মামুদপুর ইউনিয়ন বাংলাদেশের রাজশাহী বিভাগের জয়পুরহাট জেলার ক্ষেতলাল উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
বাগজানা ইউনিয়ন

বাগজানা ইউনিয়ন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বাগজানা কাছারি, রেলওয়ে স্টেশন,যমুনা নদীর তীর,বাগজানা ব্রীজ, আটাপাড়া ব্রীজ, সবুজের মেঠো পথ, ইত্যাদি-পলাশ হোসেন
বর্তমান চেয়ারম্যান-জনাব নাজমুল হক
ধরঞ্জি ইউনিয়ন

ধরঞ্জি ইউনিয়ন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার অন্তর্গত একটি ইউনিয়ন।
ধরঞ্জি ইউনিয়নের আয়তন ৬,৮৬৩ একর (২৭.৭৭ বর্গকিলোমিটার)।
জয়পুরহাট জেলার পাঁচবিবি উপজেলায়
বাংলাদেশ ভারত সীমান্ত ঘেঁষে গড়ে উঠা একটি ঐতিহ্যবাহী অঞ্চল হলো ধরঞ্জি ইউনিয়ন। 
কাল পরিক্রমায় আজও ধরঞ্জি ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জল।
২০১১ সালের আদমশুমারি অনুযায়ী জনসংখ্যা ২৮,৯৯০ জন। 
এ ইউনিয়েনের গ্রামসংখ্যা ২৪টি।
ধরঞ্জি ইউনিয়নের শিক্ষার হার ৪৬.৪৮% (২০০১ সালের শিক্ষা জরিপ অনুযায়ী)।
শিক্ষা প্রতিষ্ঠান
ধরঞ্জি ইউনিয়নে ৭৪টি মসজিদ, ১০টি ঈদগাহ ও ০৯টি মন্দির রয়েছে।
ধরঞ্জি ইউনিয়নে ১টি ইউনিয়ন স্বাস্থ্য পরিবার কল্যানকেন্দ্র রয়েছে। 
ধরঞ্জি ইউনিয়নের মধ্যে দিয়ে প্রবাহিত হচ্ছে ছোট যমুনা নদী(দোঘড়া-রতনপুর-চক শিমুলিয়া-রুপাপুর-দৈবকনন্দনপুর-বাগুয়ান-পার্বতীপুর),চিরি নদী (উচনা-নন্দইল-তাজপুর),দোঘরা ক্যানেল ও খাল (রতনপুর-দোঘরা)।
ধরঞ্জি ইউনিয়নের ৪টি হাট/বাজার হল কোতোয়ালীবাগ, খাংগইর, ধরঞ্জি, রতনপুর।
চেয়ারম্যানগণের তালিকা
১০ আনোয়ারুল ইসলাম চৌধুরী ২০২১-বর্তমানে
বালিঘাটা ইউনিয়ন

বালিঘাটা ইউনিয়ন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার অন্তর্গত একটি ইউনিয়ন।
এই ইউনিয়নের গ্রামগুলো হলো- বাগুড়ী, খাসবাগুড়ী, পাটাবুকা, অাটুল, সুলতানপুর(গ্রাম), বীরনগর, দেবখণ্ডা, গণেশপুর প্রভৃতি।
এর উত্তরে পাঁচবিবি পৌরসভা ও ধরঞ্জি ইউনিয়ন, পশ্চিমে ভারতের পশ্চিমবঙ্গের দক্ষিণ দিনাজপুর জেলা, পূর্বে গাইবান্ধার গোবিন্দগঞ্জ উপজেলা এবং দক্ষিণে অায়মা রসুলপুর ইউনিয়ন।
বালিঘাটা ইউনিয়ন প্রশাসনিক সুবিধার্থে ৯টি ওয়ার্ডে বিভক্ত।যেমন-
এই ইউনিয়নে অধিকাংশ স্থানই গ্রামাঞ্চল।কিন্তু এর কিছু অংশ পাঁচবিবি পৌরসভার অংশ।পূর্ব বালিঘাটা, হরিহরপুর এবং পশ্চিম বালিঘাটাকে পৌরসভার অংশ ধরা হয়।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
আটাপুর ইউনিয়ন

আটাপুর ইউনিয়ন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
মোহাম্মদপুর ইউনিয়ন, পাঁচবিবি

মোহাম্মদপুর ইউনিয়ন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
কুসুম্বা ইউনিয়ন

কুসুম্বা ইউনিয়ন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
এই ইউনিয়নে অনেক প্রখ্যাত ব্যক্তিত্ব অাছে।তার মধ্যে অন্যতম হলো গোপাল চন্দ্র সরদার। তিনি ছিলেন কাশিয়াবাড়ির মালো সম্প্রদায়ের বাসিন্দা।তিনি অনেক পরিশ্রম করতেন। তার পাঁচ ছেলে এক মেয়ে রয়েছে।তার একটি বিখ্যাত ঘটনা সবাইকে শিহরিত করে।তিনি মাটি কাটা, চুক্তি এবং দিনমজুরি কাজ করে তিন বিঘা জমি কিনেছেন।যদিও তিনি দরিদ্র ছিলেন।এমনকি তিনি তার পুত্রদের বিশ্ববিদ্যালয়ে পড়িয়েছেন। তার এক পুত্র রাজশাহী বিশ্ববিদ্যালয়ে স্নাতকোত্তর ডিগ্রি অর্জন করেছেন। তিনি ২০০০ সালে মৃত্যুবরণ করেন।
বর্তমান চেয়ারম্যান-
আওলাই ইউনিয়ন

আওলাই ইউনিয়ন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
দিলীপ লিয়ানাগে

দিলীপ কপিলা লিয়ানাগে (; জন্ম: ৬ জুন, ১৯৭২) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯২ থেকে ২০০১ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব ও কোল্টস ক্রিকেট ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন দিলীপ লিয়ানাগে।
কালুতারা বিদ্যালয়ে পড়াশুনো করেছেন তিনি।
১৯৯১-৯২ মৌসুম থেকে ২০০৬ সাল পর্যন্ত দিলীপ লিয়ানাগে’র প্রথম-শ্রেণীর খেলোয়াড়ী জীবন চলমান ছিল। ফাস্ট-মিডিয়াম বোলার হিসেবে পরিচিত ছিলেন ও পেস বোলিংয়ে বেশ শ্রম দিতেন।
আন্তর্জাতিক ক্রিকেট থেকে প্রত্যাখ্যাত হবার পরও ঘরোয়া ক্রিকেটে আধিপত্য বজায় অব্যাহত রাখেন। কলম্বোভিত্তিক কোল্টস ক্রিকেট ক্লাবের পক্ষে আক্রমণাত্মক অল-রাউন্ডারের ভূমিকায় অবতীর্ণ হন। ফলশ্রুতিতে, ২০০৩ সালে হংকং আন্তর্জাতিক ক্রিকেট সিক্সেস প্রতিযোগিতায় শ্রীলঙ্কার প্রতিনিধিত্ব করেন ও অধিনায়ক/ব্যবস্থাপক হিসেবে মনোনীত হন।
২০০৬-০৭ মৌসুমে অস্ট্রেলিয়ার ভিক্টোরিয়াভিত্তিক ইস্ট ইভানহো সেন্টস ক্রিকেট ক্লাবের পক্ষে কোচ/খেলোয়াড় হিসেবে চুক্তিতে আবদ্ধ হন। এরপর, প্রেস্টন ড্রুইডস ক্রিকেট ক্লাবে একই দায়িত্ব পালন করছেন।
সমগ্র খেলোয়াড়ী জীবনে নয়টিমাত্র টেস্ট ও ষোলটি একদিনের আন্তর্জাতিকে অংশগ্রহণ করেছেন দিলীপ লিয়ানাগে। ২৮ আগস্ট, ১৯৯২ তারিখে কলম্বোয় সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৯ আগস্ট, ২০০১ তারিখে একই মাঠে সফরকারী ভারত দলের বিপক্ষে সর্বশেষ টেস্টে অংশ নেন তিনি।
১৯৯২ সালে বিখ্যাত ক্রিকেট তারকা মুত্তিয়া মুরালিধরনের সাথে কলম্বোয় একযোগে টেস্ট অভিষেক পর্ব সম্পন্ন হয় দিলীপ লিয়ানাগে’র। নিজস্ব তৃতীয় বলে টম মুডি’র উইকেট লাভে সক্ষমতা দেখান। এরপর, অ্যালান বর্ডার ও ডেভিড বুনের উইকেট পেয়েছিলেন।
পরবর্তীতে নিউজিল্যান্ডের বিপক্ষে দুই টেস্টে অংশ নেন। সিরিজটি শ্রীলঙ্কান স্পিনারদের দাপট ছিল। তাসত্ত্বেও, সাত উইকেট নিয়ে কৃতিত্বের পরিচয় দেন। কিন্তু, আঘাতের কারণে শুরুরদিকের প্রতিশ্রুতিশীলতা আর ধরে রাখতে পারেননি। ১৯৯৩-৯৪ মৌসুমের গ্রীষ্মে ভারতের বিপক্ষে উইকেট শূন্য অবস্থায় মাঠ ত্যাগ করেন।
১৯৯৭ সালে ওয়েস্ট ইন্ডিজ গমন করেন। পোর্ট অব স্পেনে এ সফরের একমাত্র ওডিআইয়ে কুমার ধর্মসেনা’র সাথে ৮ম উইকেটে ৯১ রান তুলে শ্রীলঙ্কার পক্ষে নতুন সর্বোচ্চ রানের জুটির রেকর্ড গড়েন।
দলের বাইরে অবস্থান করার পর ১৯৯৭ সালে বিস্ময়করভাবে পুনরায় তাকে দলে আমন্ত্রণ জানানো হয়। এ পর্যায়ে বেশ কয়েকটি একদিনের আন্তর্জাতিকে অংশ নেন। দলে ফিরে সাতটি ওডিআইয়ে অংশ নেন। তবে, পাকিস্তানে অনুষ্ঠিত উইলস চারদেশীয় প্রতিযোগিতায় আবারও আঘাতের কবলে পড়েন।
কোল্টস ক্লাবের পক্ষে সুন্দর ক্রীড়ানৈপুণ্যের স্বাক্ষর রাখার স্বীকৃতিস্বরূপ পুনরায় তাকে জাতীয় দলে ফিরিয়ে আনা হয়। আগস্ট, ২০০১ সালে ভারত গমন করেন। কলম্বোয় নিজস্ব সর্বশেষ টেস্টে অংশ নেন তিনি।
ইসিবি ও অস্ট্রেলিয়া থেকে দ্বিতীয় স্তরের কোচ হিসেবে যোগ্যতা অর্জন করেন। ক্রিকেট ভিক্টোরিয়া ও প্যারেড কলেজে কোচ হিসেবে নিজেকে যুক্ত রেখেছেন। বর্তমানে, মেলবোর্নে ডিএলসিএ নামীয় নিজস্ব একাডেমি পরিচালনা করছেন।
মুহম্মদ আবদুল গফুর

মুহম্মদ আবদুল গফুর বাংলাদেশের রাজশাহী জেলার রাজনীতিবিদ ও রাজশাহী-৩ (পবা-মোহনপুর) আসনের সাবেক সংসদ সদস্য।
অধ্যাপক আবদুল গফুর রাজশাহী জেলায় জন্মগ্রহণ করেন।
আবদুল গফুর রাজশাহী জেলা বাংলাদেশ জাতীয়তাবাদী দলের সিনিয়র সহসভাপতি। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির মনোনয়ন নিয়ে রাজশাহী-৩ (পবা-মোহনপুর) আসন থেকে সংসদ সদস্য নির্বাচিত হয়েছিলেন। ২০০৮ সালের নবম জাতীয় সংসদ নির্বাচনে তিনি রাজশাহী-৪ (বাগমারা উপজেলা) আসন থেকে অংশ নিয়ে পরাজিত হন।
পরগাছা

পরগাছা বলতে বোঝায়  যে গাছ অপর গাছে জন্মায় ও তাকেই আশ্রয় করে বাঁচে। পরগাছার ইংরেজি প্রতিশব্দ Mistletoe এবং আরেকটি প্রতিশব্দ  Parasite ; যা para এবং sitos এই দুটি গ্রীক শব্দ হতে উদ্ভূত । Para অর্থ নিকটে বা পাশে এবং sitos অর্থ পুষ্টি । উৎপত্তিগতদিক এবং ব্যবহারগত দিক থেকে যে উদ্ভিদ অন্য উদ্ভিদের দেহে বসবাস করে এবং বসবাসকারী উদ্ভিদের দেহ থেকে খাদ্য বা পুষ্টি গ্রহণ করে জীবিকা নির্বাহ করে তাকে পরগাছা বলা যায় । পরগাছা যে উদ্ভিদের দেহ থেকে খাদ্য বা পুষ্টি গ্রহণ করে তাকে পােষক ( host ) বলা হয় । পরগাছা এবং রাক্ষুসে জীব এক নয় । রাক্ষুসে জীব সাধারণত অন্য জীবকে খেয়ে ফেলে । অনেক সময় রাক্ষুসে জীব তার চেয়ে বড় জীবকেও খাদ্য হিসেবে গ্রহণ করে থাকে । কিন্তু পরগাছা সব সময়ই তার পােষক অপেক্ষা ছােট ও দুর্বল হয়ে থাকে । পরগাছা কখনােই তার পোষককে খেয়ে ফেলে না ; বরং পােষকের থেকে পানি এবং প্রয়োজনীয় খাদ্য উপাদান শােষণ করে জীবিকানির্বাহ করে ও পােষকের দেহে বসবাস করে । পরগাছা (Mistletoe)  আংশিক পরজীবী Loranthaceae গোত্রের সপুষ্পক গুল্ম, যা পোষক উদ্ভিদের উপর পরিবর্তিত মূলের সাহায্যে জন্মে। পরগাছা উদ্ভিদ পোষক গাছের গায়ে লেগে থাকে এবং ওই গাছ থেকে পানি ও বেঁচে থাকার জন্য অন্যান্য পুষ্টি উপাদান সংগ্রহ করে। পাখিরা এদের বীজের অঙ্কুরোদগমে গুরুত্বপূর্ণ ভূমিকা পালন করে। কাঁঠাল, আম ইত্যাদি অনেক গুরুত্বপূর্ণ ফলের গাছ এবং শাল, সেগুন, গামারি ইত্যাদি বনজ গাছ পরগাছার আক্রমণে ক্ষতিগ্রস্ত হয়।
পরগাছা উদ্ভিদ  পোষক গাছ থেকে খাদ্য উপাদান সংগ্রহ করে এবং পোষকদের নানা ক্ষতি করে, যেমন: পোষক গাছের সতেজতা ও বৃদ্ধির হার কমে যায়, দুর্বল ফল ও বীজ উৎপন্ন হয়, আগা শুকিয়ে ওঠে, বিভিন্ন ধরনের রোগ দেখা দেয় ও অনেক সময় অকালে মারা যায়।
পরগাছাকে সাধারণত ক্ষতিকর উদ্ভিদ হিসেবে বিবেচনা করা হয়। কারণঃ এটি গাছের ক্ষতি করে এবং অনেক সময় গাছকে মেরে ফেলে। কিন্তু অনেক প্রাণি পরগাছাকে খাদ্য হিসেবে গ্রহণ করে বেঁচে থাকে। অনেক পরগাছা আকর্ষণীয় ফুল ও ফল উৎপন্ন করে। বীজসহ ফল পাখিরা খায়, কিন্তু বীজ হজম না হওয়ায় তা মলের সাথে বের হয়ে আসে। এ বীজ গাছের ডালে পতিত হয়ে অঙ্কুরিত হয় ও বাড়তে থাকে। বর্ষাকালে পরগাছার বীজ বিস্তার লাভ করে।
আরশাদ খান

আরশাদ খান (; জন্ম: ২২ মার্চ, ১৯৭১) উত্তর-পশ্চিম সীমান্ত প্রদেশের পেশাওয়ার এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯৩ থেকে ২০০৬ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, আইসিএল পাকিস্তান একাদশ, ইসলামাবাদ, লাহোর বাদশাহ, পাকিস্তান রেলওয়েজ, পেশাওয়ার, পেশাওয়ার প্যান্থার্স, কোয়েটা, কোয়েটা বিয়ার্স দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
১৯৮৮-৮৯ মৌসুম থেকে ২০০৯ সাল পর্যন্ত আরশাদ খানের প্রথম-শ্রেণীর খেলোয়াড়ী জীবন চলমান ছিল। ৬ ফুট ৪ ইঞ্চি উচ্চতার অধিকারী তিনি। ধ্রুপদী ভঙ্গীমায় বোলিংয়ে বেশ বৈচিত্র্যতা আনয়ণ করতেন।
২০০৭ সালে এবিএন-এএমআরও কাপ গোল্ড লীগে পেশাওয়ার প্যান্থার্স দলের অধিনায়কত্ব করে দলের শিরোপায় নেতৃত্ব দেন। এরপর, বিলুপ্ত হওয়া ইন্ডিয়ান ক্রিকেট লীগে অংশগ্রহণ করলে নিষেধাজ্ঞার কবলে পড়েন ও কার্যত তার আন্তর্জাতিক ক্রিকেটে অংশগ্রহণের সম্ভাবনা স্তিমিত হয়ে পড়ে।
সমগ্র খেলোয়াড়ী জীবনে নয়টিমাত্র টেস্ট ও আটান্নটি একদিনের আন্তর্জাতিকে অংশগ্রহণ করেছেন আরশাদ খান। ১৭ নভেম্বর, ১৯৯৭ তারিখে পেশাওয়ারে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৪ মার্চ, ২০০৫ তারিখে বেঙ্গালুরুতে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
১৯৯৭-৯৮ মৌসুম চলাকালে প্রথমবারের মতো ওয়েস্ট ইন্ডিজ দলের বিপক্ষে খেলার জন্যে মনোনীত হন। পরের বছর ১৯৯৮-৯৯ মৌসুমে ঢাকায় অনুষ্ঠিত এশিয়ান টেস্ট চ্যাম্পিয়নশীপের শিরোপা বিজয়ী পাকিস্তান দলের অন্যতম সদস্য ছিলেন। ১৯৯৮ সালে মালয়েশিয়ার কুয়ালালামপুরে অনুষ্ঠিত কমনওয়েলথ গেমসে পাকিস্তান দলের অধিনায়কত্ব করেন। ২০০১ সাল পর্যন্ত পাকিস্তান দলের নিয়মিত সদস্যের মর্যাদা লাভ করেছিলেন।
অভিষেকের এক বছর পর ৫/৩৮ বোলিং পরিসংখ্যান গড়ে শ্রীলঙ্কাকে পরাভূত করতে সবিশেষ ভূমিকা রাখেন। তারপর থেকে ২০০১ সাল পর্যন্ত দলে আসা-যাওয়ার পালায় ছিলেন। এরপর আরও চার বছর উপেক্ষিত ছিলেন তিনি।
পাকিস্তানের ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ চার বছর বাদে ২০০৫ সালে ভারত গমনার্থে তাকে পাকিস্তান দলে খেলার জন্যে পুনরায় আমন্ত্রণ জানানো হয়। ঐ সফরে তিনি বেশ ভালো করেন। তন্মধ্যে, বেঙ্গালুরুতে অনুষ্ঠিত টেস্টের শেষ অধিবেশনে পাকিস্তান জয়লাভ করলে সিরিজটি ড্রয়ে পরিণত হয়। দ্বিতীয় ইনিংসে রাহুল দ্রাবিড়ের উইকটসহ দুই উইকেট লাভ করেন।
মে, ২০০৫ সালে ক্যারিবীয় অঞ্চল গমন করেন। এরপর, পরবর্তী ইংল্যান্ড সিরিজ পর্যন্ত স্বীয় স্থান ধরে রাখেন। ২০০৫ সালে ইংল্যান্ডের বিপক্ষে একদিনের সিরিজের দ্বিতীয় ও পঞ্চম খেলায় অংশগ্রহণের সুযোগ পান। ইংরেজ ব্যাটসম্যানদের বিপক্ষে নিজের কার্যকারিতা তুলে ধরেন ও খুব কম রান খরচের পাশাপাশি উইকেট পান। পঞ্চম খেলায় ওভার প্রতি মাত্র ৩ রানের অল্প বেশি খরচ করেন যা স্পিনারদের ক্ষেত্রে বেশ মিতব্যয়িতাসূচক।
ক্রিকেট খেলা থেকে অবসর গ্রহণের পর অস্ট্রেলিয়ায় অভিবাসিত হন। বর্তমানে তিনি অস্ট্রেলিয়ার সিডনিতে বসবাস করছেন। সেখানে তিনি ক্যাব চালকের ভূমিকায় অবতীর্ণ হয়েছেন।
ইসলামিক কমিউনিটি সেন্টার, অ্যাংকারিজ, আলাস্কা

অ্যাংকারেজ আলাস্কা ইসলামিক কমিউনিটি সেন্টার (আইসিসিএএ) আলাস্কার অ্যাংকারেজের একটি ইসলামী কেন্দ্র এবং মসজিদ। এর সাইট অনুসারে, এখানে ইউরোপ, এশিয়া এবং আফ্রিকার মুসলমানদের পাশাপাশি নতুন মুসলিমদের আলাস্কানদের অন্তর্ভুক্ত রয়েছে। মসজিদটি ১৫০০০ বর্গফুট- মসজিদটিতে অ্যাঙ্গারেজের প্রায় ৩০০০ মানুষ প্রার্থনার স্থান রয়েছে।
সংস্থাটি বর্তমানে আলাস্কার প্রথম মসজিদটি নির্মাণ করছে যা উত্তর আমেরিকার তৃতীয় উত্তরাঞ্চলীয় মসজিদ। এটি স্প্রিং স্ট্রিট এবং আলাস্কার অ্যাংকারিজের ৪০ম অ্যাভিনিউতে অবস্থিত।
২০১০ সালের অক্টোবরে নিচ তলা ভেঙে দেওয়া হয়েছে মসজিদ, স্কুল এবং ইসলামিক কেন্দ্র নির্মাণের জন্য।
ক্লদ ফ্লোকেট

ক্লদ ইউজিন ফ্লোকেট (; জন্ম: ৩ নভেম্বর, ১৮৮৪ - মৃত্যু: ২২ নভেম্বর, ১৯৬৩) কেপ উপনিবেশের আলিওয়াল নর্থ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ক্লদ ফ্লোকেট।
১৯০৪-০৫ মৌসুম থেকে ১৯১০-১১ মৌসুম পর্যন্ত ক্লদ ফ্লোকেটের প্রথম-শ্রেণীর খেলোয়াড়ী জীবন চলমান ছিল। ক্লদ ফ্লোকেট মূলতঃ উদ্বোধনী ব্যাটসম্যান হিসেবে খেলতেন।
১৯০৪-০৫ থেকে ১৯১০-১১ মৌসুম পর্যন্ত ছয় বছরের অধিক সময়ে মাত্র ছয়টি প্রথম-শ্রেণীর ক্রিকেট খেলায় অংশ নিয়েছিলেন ক্লদ ফ্লোকেট। মাঝারিসারি থেকে নিচেরসারিতে ডানহাতে ব্যাটিংয়ে নামতেন ও মাঝেমধ্যে মিডিয়াম পেস বোলিং করতেন তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্লদ ফ্লোকেট। ২৬ ফেব্রুয়ারি, ১৯১০ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯১০-১১ মৌসুমে দক্ষিণ আফ্রিকা দলের সাথে অস্ট্রেলিয়া গমন করেন। তবে, কোন টেস্টে অংশগ্রহণের সুযোগ ঘটেনি ক্লদ ফ্লোকেটের। ১৯০৯-১০ মৌসুমে ইংল্যান্ড দল দক্ষিণ আফ্রিকা গমনে আসে। জোহেন্সবার্গের ওল্ড ওয়ান্ডারার্স গ্রাউন্ডে সিরিজের তৃতীয় টেস্টে তিনি অংশ নেন। খেলায় তিনি ১ ও অপরাজিত ১১ রান তুলেন। এছাড়াও, বল হাতে নিয়ে ০/২৪ বোলিং পরিসংখ্যান গড়েন।
উদ্বোধনী ব্যাটসম্যান হিসেবে প্রথম-শ্রেণীর ক্রিকেটে অংশগ্রহণ করলেও অনিবার্য কারণবশতঃ একমাত্র টেস্টটিতে ৮ নম্বর অবস্থানে ব্যাট হাতে মাঠে নেমেছিলেন। এ খেলার মাধ্যমে ক্লদ ফ্লোকেটের প্রথম-শ্রেণীর খেলোয়াড়ী জীবনের সমাপ্তি ঘটে।
২২ নভেম্বর, ১৯৬৩ তারিখে ৭৯ বছর বয়সে পোর্ট এলিজাবেথ এলাকায় ক্লদ ফ্লোকেটের দেহাবসান ঘটে। ঐ একই দিনে মার্কিন রাষ্ট্রপতি জন এফ. কেনেডি নিহত হয়েছিলেন। তার জ্যেষ্ঠ ভ্রাতা বার্ট্রাম ফ্লোকেট ট্রান্সভালের পক্ষে প্রথম-শ্রেণীর ক্রিকেটে অংশ নিয়েছেন।
জামিয়া ফারুকিয়া কওমিয়া নানাখী

জামিয়া ফারুকিয়া কওমিয়া নানাখী বাংলার প্রাচীন রাজধানী নারায়ণগঞ্জ জেলার সোনারগাঁ ধানাধীন সাদিপুর ইউনিয়নের নানাখী গ্রামে অবস্থিত। ঢাকার অদূরে অবস্থিত এই প্রতিষ্ঠানটি ইংরেজ শাসনামলে প্রতিষ্ঠিত। এটি একটি দ্বীনি শিক্ষা প্রতিষ্ঠান। 
প্রখ্যাত বুযুর্গ কারী শরীয়তুল্লাহ (রহ.) ১৯৩৭ইং সালে এই মাদরাসাটি প্রতিষ্ঠা করেন।
প্রাচীন বাংলার রাজধানী সোনারগাঁর অন্তর্গত নানাখী গ্রাম হলো একটি জনবহুল এলাকা। ব্রিটিশ শাসনাধীন বাংলামুলকের জনবহুল এই এলাকার ইসলামী শিক্ষা বিস্তারের মাধ্যমে মুসলমানদের দ্বীন-ধর্ম ও আমল-আখলাক হেফাজতের জন্য একটি দ্বীনি মাদরাসা প্রতিষ্ঠার প্রয়োজন দেখা দেয়। এই প্রয়োজন মেটাতে এগিয়ে আসেন অত্র এলাকার সর্বজন শ্রদ্ধেয় ব্যক্তিত্ব কারী শরীয়তুল্লাহ রহ.। ১৯৩৭ সালে তিনি নানখী গ্রামে প্রতিষ্ঠা করেন একটি ফুরকানিয়া মাদরাসা। তাঁর সাথে আরও অনেক দ্বীনদরদী ব্যক্তিবর্গ ছিলেন। তাদের মধ্যে অন্যতম হলেন কারী হেলাল উদ্দীন রহ.। ১৯৩৭ সাল থেকে নিয়ে ১৯৮৭ সাল পর্যন্ত সুদীর্ঘ এই ৫০ বছর মাদরাসাটি ফুরকানিয়া-ই ছিল। এরপর ১৯৮৮ সাল মাদরাসার ইতিহাসে একটি স্মরণীয় বছর। এবছর দক্ষিণ এশিয়ার অন্যতম শ্রেষ্ঠ শাইখুল হাদীস আল্লামা আজিজুল হক (রহ.) , মাওলানা ফজলুল করীম পীর সাহেব চরমোনাই (রহ.), মাওলানা আব্দুল গাফফার (রহ.),তৎকালীন বরুড়া মাদরাসার মুহতামিম মুফতি আব্দুল ওয়াহহাব (রহ.) মাদরাসায় তাশরীফ আনেন। তারা এই মাদরাসাকে আনুষ্ঠানিকভাবে একটি কওমী মাদরাসা বলে ঘোষণা দেন। ২০১৬-১৭ সাল পর্যন্ত মাদরাসার শিক্ষা কার্যক্রম মিশকাত(ফযীলত বা অনার্স) পর্যন্ত ছিল। ২০১৭-১৮ বর্ষ থেকে দাওরায়ে হাদীস (তাকমীল বা মাস্টার্স) চালু করা হয়।
টুসন মসজিদ

ইসলামিক সেন্টার অব টুসান (আইসিটি),এটি টাসান মসজিদ নামে পরিচিত, এটি অ্যারিজোনার টুসানের মসজিদ এবং ইসলামী সামাজিক কেন্দ্র। অ্যারিজোনা বিশ্ববিদ্যালয়ের কাছে অবস্থিত, এলাকায় একটি প্রার্থনার স্থান এবং একটি সম্প্রদায় কেন্দ্র উভয় হিসাবেই কাজ করে, এটি দক্ষিণ অ্যারিজোনা এবং সামগ্রিকভাবে বৃহত্তর সম্প্রদায়ের সমস্ত মুসলমান এর ধর্মীয় প্রার্থনার স্থান। এটি ১৯৯১ সালে কাজ সম্পূর্ণ হয়েছিল। এটির একটি মিনার এবং গম্বুজ রয়েছে। এটিতে শুক্রবারে জুমুআহ ও পাঁচ ওয়াক্ত দৈনিক নামাজ পড়া হয়ে থাকে।
আইসিটি সম্প্রদায়ের ইতিহাসটি ১৯৬০ এর দশকে অ্যারিজোনা বিশ্ববিদ্যালয়ে পড়াশোনা করা বিশ্ববিদ্যালয়ের শিক্ষার্থীদের কাছে শুরু হয়েছে। তখন থেকে, এটি হাজার হাজার সম্প্রদায়ের সদস্যকে বহু নতুন পরিবারগুলিতে প্রবেশ করা থেকে শুরু করে তরুণ শীর্ষে এবং আরও অনেক কিছুতে পরিবেষ্টিত হয়েছে। কেন্দ্রটি প্রার্থনার স্থান, জমায়েতের জায়গা, সমাজের ইভেন্টগুলির কেন্দ্রস্থল, আন্তঃসত্ত্বিক কথোপকথন এবং একটি সাংস্কৃতিক সংস্থান হিসাবে কাজ করে।
কন্নদাসন

কন্নদাস (১৯২৭-১৯৮১) ভারতের একজন কবি এবং তামিল চলচ্চিত্রের গীতিকার ছিলেন। তাকে তামিল ভাষায় বলা হয় 'কবিয়ারাসু' যার বাংলা অর্থ হচ্ছে বিজয়ী কবি। কন্নদাস পেশা হিসেবে মূলত তামিল চলচ্চিত্রের গান লিখতেন যদিও তিনি অনেক কবিতার বই লিখেছেন এবং লিখেছেন কিছু গল্প এবং উপন্যাসও। ব্যক্তিগত জীবনে তিনি অনেক ধার্মিক হিন্দু মানুষ ছিলেন বিধায় তিনি তামিল ভাষায় 'আর্থামুল্লা ইন্দু মাধাম' (অর্থপূর্ণ হিন্দু ধর্ম) নামের একটি প্রবন্ধ লিখেছিলেন।
১৯২৭ সালে জন্মগ্রহণকারী কন্নদাসের জন্মনাম ছিলো মুত্তিয়াহ, তিনি মাত্র অষ্টম শ্রেণী পর্যন্ত পড়েছিলেন এবং তামিল চলচ্চিত্রের প্রতি তার অনেক ঝোঁক ছিলো সেই অল্প বয়স থেকেই, তিনি অল্প বয়সেই পরিবারের আর্থিক অবস্থা খারাপ থাকার কারণে পত্রিকা বিলি করার কাজে নিজেকে নিয়োজিত করেছিলেন। মূলত পত্রিকা কার্যালয়েই তার নাম কন্নদাস রাখেন এক কর্মকর্তা, কারণ তিনি খুব ভালো কবিতা আবৃত্তি করতে পারতেন।
তাকে তামিল চলচ্চিত্র জগতে পত্রিকা থেকেই একজন লোক নিয়ে যায় পরিচালক টি আর রঘুনাথের কাছে, তখন তার বয়স মাত্র ২৩ বছর, ২৩ বছর বয়সে ১৯৫০ সালে "সিঙ্গারি" চলচ্চিত্রে গান লিখেন কন্নদাস, যদিও তিনি সব গান লিখেননি, অন্যান্য গান তখনকার খ্যাতিমান গীতিকার দ্বারা লিখিত হয়েছিলো, চলচ্চিত্রটি ১৯৫১ সালে মুক্তি পেয়েছিলো। তবে ১৯৪৯ সালে মুক্তি পাওয়া "কান্নিইয়িন কাদালি" চলচ্চিত্র ছিলো প্রথম চলচ্চিত্র যেখানে তিনি গান লিখেছিলেন।
পঞ্চাশের দশকেই তিনি সঙ্গীত পরিচালক মনয়ঙ্গত সুব্রমণিয়ন বিশ্বনাথনের সঙ্গে ভালো সম্পর্ক গড়ে তোলেন এবং এটা ১৯৮১ সালে কন্নদাসের মৃত্যু পর্যন্ত বজায় ছিলো।
শামসুল আইম্মা

শামসুল আইম্মা (আরবি:شمس الائمة) শামস (شمس) অর্থ হলো- সূর্য। আইম্মা(الائمة)শব্দটি বহুবচন। একবচন হলো- ইমাম (امام)অর্থ-নেতা, প্রধান,(নামাযের)ইমাম। একটি দলকে বুঝানোর জন্য বলা হয়।
আল্লামা শামী লিখেছেন- হানাফী উলামায়ে কেরামদের মধ্যে কয়েকজন এই উপাধীতে ভূষিত হয়ে ছিলেন-
তবে যখন সাধারণত ‘শামসুল আইম্মা’ উপাধি বলা হয়, তখন এর অর্থ হানাফির সুপরিচিত ইমাম শামসুল আইম্মা মুহাম্মদ ইবনে আহমদ ইবনে সাহাল আস-সারাখসী। বাহরুর রায়েক গ্রন্থে লিখেছে- যখনই ‘শামসুল আইম্মা’ বলা হবে নির্দিধায় তার দ্বারা উদ্দেশ্য হবে আল্লামা সারাখসী।
নাম: মুহাম্মদ ইবনে আহমদ ইবনে আবু সাহাল আবু বকর আস-সারাখসী(মৃত্যু: ৪৮৩ হিজরী )।যিনি মাবসূত গ্রন্থের লেখক।
একডালা উচ্চ বিদ্যালয় (চুনারুঘাট)

একডালা উচ্চ বিদ্যালয় বাংলাদেশের হবিগঞ্জজেলার চুনারুঘাট উপজেলায় অবস্থিত অন্যতম একটি উচ্চ বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, সিলেট এর অধীনে পরিচালিত।
এই বিদ্যালয়টি ১৯৭৩ সালে স্থাপিত হয়।
সুপার শো-ডাউন (২০১৮)

সুপার শোডাউন একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৮ সালের ৬ই অক্টোবর তারিখে অস্ট্রেলিয়ার ভিক্টোরিয়ার মেলবোর্নের মেলবোর্ন ক্রিকেট গ্রাউন্ডে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ডাব্লিউডাব্লিউই সুপার শোডাউন কালানুক্রমিকের অধীনে প্রচারিত প্রথম অনুষ্ঠান ছিল।
এই অনুষ্ঠান সর্বমোট ১০টি ম্যাচ অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ট্রিপল এইচ নো ডিস্কোয়ালিফিকেশন ম্যাচে দি আন্ডারটেকার। এই ম্যাচটি "শেষবারের মতো" হিসেবে প্রচারণা করা হয়েছিল। অন্যান্য শীর্ষস্থানীয় ম্যাচে, ড্যানিয়েল ব্রায়ান ডাব্লিউডাব্লিউই চ্যাম্পিয়নশিপের প্রতিদ্বন্দ্বী নির্ধারণী ম্যাচে দ্য মিজকে, দ্য শিল্ড (সেথ রলিন্স, রোমান রেইন্স এবং ডিন অ্যামব্রোজ) ব্রোন স্ট্রোম্যান, ডলফ জিগলার এবং ড্রু ম্যাকইন্টায়ারকে, এ জে স্টাইলস ডাব্লিউডাব্লিউই চ্যাম্পিয়নশিপের জন্য আয়োজিত নো কাউন্টআউট নো ডিস্কোয়ালিফিকেশন ম্যাচে সামোয়া জোকে এবং বাডি মারফি ডাব্লিউডাব্লিউই ক্রুজারওয়েট চ্যাম্পিয়নশিপ ম্যাচে সেড্রিক আলেকজান্ডারকে হারিয়েছে।
এই অনুষ্ঠানটি সমালোচকদের কাছ থেকে মিশ্রিত ইতিবাচক প্রতিক্রিয়া গ্রহণ করেছিল; যদিও ৬ জনের ট্যাগ টিম ম্যাচ, ক্রুজারওয়েট চ্যাম্পিয়নশিপ ম্যাচ, স্ম্যাকডাউন ট্যাগ টিম ম্যাচ এবং ডাব্লিউডাব্লিউই চ্যাম্পিয়নশিপ ম্যাচটি অত্যন্ত প্রশংসিত হয়েছিল, তবে ড্যানিয়েল ব্রায়ান বনাম মিজ এবং সর্বশেষ ম্যাচটি ভারী সমালোচনার শিকার হয়েছিল, বাকি ম্যাচগুলো মৃদু হিসাবে বর্ণনা করা হয়েছিল।
হেল ইন এ সেল (২০১৮)

হেল ইন এ সেল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৯ সালের ৬ই অক্টোবর তারিখে মার্কিন যুক্তরাষ্ট্রের টেক্সাসের স্যান অ্যান্টোনিওর এটিঅ্যান্ডটি সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি হেল ইন এ সেল কালানুক্রমিকের অধীনে প্রচারিত দশম অনুষ্ঠান ছিল।
প্রাক-প্রদর্শনে একটি সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত হেল ইন এ সেল ম্যাচে ব্রোন স্ট্রোম্যানের মুখোমুখি হয়েছে; এই ম্যাচের বিশেষ অতিথি রেফারি ছিল মিক ফোলি। এই ম্যাচটি কোন ফলাফল নিস্পত্তি ছাড়া সম্পন্ন, কারণ ম্যাচের মধ্যখানে ব্রক লেজনার খাঁচার দরজা ভেঙ্গে উভয় প্রতিযোগীকে আঘাত করে আহত করে ফেলে, যার ফলে রেফারি তাদের দুজনকে এই ম্যাচে প্রতিযোগিতা করার জন্য অসমর্থ ঘোষণা করেছে। এই ম্যাচটি স্ট্রোম্যানের মানি ইন দ্য ব্যাংক ক্যাশ-ইন ম্যাচ ছিল। এই অনুষ্ঠানে উদ্বোধনী ম্যাচে (যেটিও একটি হেল ইন এ সেল ম্যাচ ছিল), র‍্যান্ডি অরটন জেফ হার্ডিকে হারিয়েছে। অন্যান্য শীর্ষস্থানীয় ম্যাচে, এ জে স্টাইলস ডাব্লিউডাব্লিউই চ্যাম্পিয়নশিপ ম্যাচে সামোয়া জোকে, বেকি লিঞ্চ ডাব্লিউডাব্লিউই স্ম্যাকডাউন নারী চ্যাম্পিয়নশিপ শার্লট ফ্লেয়ারকে এবং রোন্ডা রাউজি ডাব্লিউডাব্লিউই র নারী চ্যাম্পিয়নশিপ ম্যাচে অ্যালেক্সা ব্লিসকে হারিয়েছে।
বাট্টা

ব্যবসা ক্ষেত্রে প্রচলিত নিয়ম অনুসারে প্রাপ্য টাকা বা বিক্রয় মূল্য থেকে নির্দিষ্ট হারে যে পরিমাণ টাকা ছেড়ে দেয়া হয় বা ক্রয়ের ক্ষেত্রে যে অর্থ কম দেয়া হয় তাকে বাট্টা বলে। ব্যবসা প্রতিষ্ঠানে এই বাট্টা দেওয়া ও পাওয়া উভয়ই হয়ে থাকে।
বাট্টা তিন প্রকার । যথাঃ
বিক্রেতা পণ্যের তালিকা মূল্য থেকে ক্রেতাকে অনেক সময় কিছু ছাড় দিয়ে থাকে। এই ছেড়ে দেয়া টাকার পরিমাণকে ব্যবসায়িক বাট্টা বলে। তালিকা মূল্য থেকে ব্যবসায়িক বাট্টা বাদ দিয়ে বিক্রয় মূল্য নির্ধারণ করা হয় এবং চালানে দেখানাে হয় ।
এটিও এক ধরনের ব্যবসায়িক বাট্টা । ব্যবসায়ী বা উৎপাদক এক সঙ্গে অধিক পরিমাণ পণ্য বিক্রয়ের জন্য ক্রেতাদের পরিমাণ বাট্টা দিয়ে থাকে। ক্রয়ের উপর স্বাভাবিক ব্যবসায়িক বাট্টা দেয়ার পর অতিরিক্ত একক ক্রয়ের জন্য যদি অতিরিক্ত ছাড় দেয়া হয় তাকে পরিমাণ বাট্টা বলে।
বাকীতে বিক্রিত পণ্যের মূল্য বা পাওনা টাকা যথাসময়ে বা তাড়াতাড়ি আদায়ের জন্য ক্রেতা বা দেনাদারকে যে ছাড় দেয়া হয় তাকে নগদ বাট্টা বলে। নগদ লেনদেনের সাথে জড়িত বলে এই বাট্টাকে নগদ বাট্টা বলে। নগদ বাট্টার ক্ষেত্রে বাট্টার হার, বাট্টার সুযােগ গ্রহণের সময়সীমা এবং প্রদেয় অর্থ প্রদানের সর্বশেষ সময়সীমা উল্লেখ থাকে। যেমন - ২/১০ নীট ৩০, অর্থাৎ ১০ দিনের মধ্যে পরিশােধ করলে ২% বাট্টা পাওয়া যাবে এবং ৩০ দিনের মধ্যে অবশ্যই সম্পূর্ণ অর্থ পরিশােধ করতে হবে। কোন প্রতিষ্ঠান নগদ বাট্টা প্রদান করতে পারে আবার পেতে পারে। পণ্যের বিক্রয়মূল্য বা প্রাপ্য অর্থ আদায়কালে যে পরিমাণ অর্থ কম নেয়া হয় তাকে প্রদত্ত বাট্টা বলে। আর পণ্যের ক্রয় মূল্য বা প্রদেয় অর্থ পরিশােধকালে যে পরিমাণ অর্থ কম দেয়া হয় তাকে প্রাপ্ত বাট্টা বলে। প্রদত্ত বাট্টা তিনঘরা নগদান বইতে ডেবিট দিকে এবং প্রাপ্ত বাট্টা ক্রেডিট দিকে বাট্টা ঘরে লিখতে হয়।
খুজাইমা ইবনে সাবিত

খুজাইমা ইবনে সাবিত জুওয়াশ শাহদাতায়িন আনসারী ( ; মৃত্যুঃ জুলাই ৬৫৭) ইসলামের নবী মুহাম্মদ সা এর অন্যতম সাহাবী ছিলেন। 
তিনি ছিলেন আনসার এবং যাদের পক্ষে খুমের পুকুরের হাদিস বর্ণিত হয়েছিল তিনি তাদের মধ্যে একজন। 
তিনি তাদের মধ্যে ছিলেন যারা প্রথমে আবু বকরকে আনুগত্য করতে অস্বীকার করেছিলেন । 
উসমান ইবনে আফফান সাহাবাকে কুরআন সংগ্রহ করার জন্য বলেছিলেন যাতে তারা এটিকে একটি সরকারী গ্রন্থ হিসেবে সংকলন করতে পারে। তখন পর্যন্ত, কুরআন সাহাবাগণ মুখস্থ করে রাখতেন এবং বিভিন্ন উপকরণে লেখা ছিল। হাফসার কাছে একটি সম্পূর্ণ অনুলিপি পাওয়া গেল যা প্রথম খলিফা আবু বকর খিলাফত চলাকালীন প্রস্তুত করা হয়েছিল। 
ইতকানে আল-সুয়ুতি নবী মুহাম্মাদের ওহী লেখার জন্য প্রয়োজনীয় সাক্ষীর সংখ্যা নিয়ে আলোচনা করেছিলেন। 
উটের যুদ্ধের সময় ('৬৫৬) আলির কমান্ডে তিনি ছিলেন একজন জেনারেল হিসেবে তিনি ১০০০ আনসার অশ্বারোহীর নেতৃত্ব দিয়েছিলেন। 
তিনি সিফিনের যুদ্ধে (৬৫৭) আলির পক্ষে যুদ্ধ করে মারা যান।
আমিরুল আলম মিলন

আমিরুল আলম মিলন বাংলাদেশের বাগেরহাট জেলার রাজনীতিবিদ, আইনজীবী ও বাগেরহাট-৪ (শরণখোলা-মোরেলগঞ্জ) আসনের সংসদ সদস্য।
আমিরুল আলম মিলন ২২ জানুয়ারি ১৯৫৩ সালে বাগেরহাট জেলার মোরেলগঞ্জ উপজেলার বারইখালী গ্রামে জন্মগ্রহণ করেন। এসএম কলেজ থেকে উচ্চ মাধ্যমিক পাস করে রাজশাহী বিশ্ববিদ্যালয়ে রাজশাহী বিশ্ববিদ্যালয়ে আইন বিভাগে ভর্তি হন।
আমিরুল আলম মিলন ১৯৭২ সালে মোরেলগঞ্জের এসএম কলেজের ছাত্রাবস্থায় ছাত্রলীগের রাজনীতিতে জড়িয়ে পড়েন। এর পর ১৯৭৯-১৯৮১ সাল পর্যন্ত রাজশাহী বিশ্ববিদ্যালয় ছাত্রলীগের সভাপতি ছিলেন। তিনি বাগেরহাটের মোড়েলগঞ্জে আইন পেশার পাশাপাশি ১৯৯১ সালে মোড়েলগঞ্জ উপজেলা আওয়ামী লীগের সাধারণ সম্পাদক হন। ২০০৩ সালে মোড়েলগঞ্জ উপজেলা আওয়ামী লীগের সভাপতি মনোনীত হন। ২০১৬ ও ২০১৯ সালে বাংলাদেশ  আওয়ামী লীগ কেন্দ্রীয় কার্যনির্বাহী সংসদের সদস্য মনোনীত হন।
২০১৫ সালে জীবন বীমা কর্পোরেশনের পরিচালক হিসেবে দায়িত্ব পান তিনি।
তিনি বাগেরহাট-৪ (শরণখোলা-মোরেলগঞ্জ) আসনের আওয়ামী লীগ দলীয় সংসদ সদস্য মোজাম্মেল হোসেনের মৃত্যুতে আসনটি শূন্য হওয়ার পর ২১ মার্চ ২০২০ সালের উপনির্বাচনে তিনি বাংলাদেশ আওয়ামী লীগের মনোনীত প্রার্থী হিসেবে সংসদ সদস্য নির্বাচিত হন।
আরবি লাইপৎসিশ

রাসেন বল স্পোর্ট লাইপৎসিশ (এছাড়াও আরবি লাইপৎসিশ নামে পরিচিত) হচ্ছে লাইপৎসিশ ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ২০০৯ সালের ১৯শে মে তারিখে রেড বুল জিএমবিএইচ সংস্থাটির উদ্যোগে প্রতিষ্ঠিত হয়েছে; যা আট বছরের মধ্যে জার্মানির শীর্ষ স্তরের লীগ, বুন্দেসলিগায় অগ্রসর হওয়ার অভিপ্রায় নিয়ে পঞ্চম-স্তরের ক্লাব এসএসভি মারখানস্টেডের খেলার অধিকার কিনেছিল। পুরুষদের পেশাদার ফুটবল ক্লাবটি স্পিন-অফ সংস্থা রাসেনবলস্পোর্ট লাইপৎসিশ জিএমবিএইচ দ্বারা পরিচালিত হয়। আরবি লাইপৎসিশ তাদের সকল হোম ম্যাচ লাইপৎসিশের রেড বুল এরিনায় খেলে থাকে; যার ধারণক্ষমতা হচ্ছে ৪২,৯৫৯। বর্তমানে এই ক্লাবের ম্যানেজারের দায়িত্ব পালন করছেন ইয়ুলিয়ান নাগেলসমান এবং সভাপতির দায়িত্ব পালন করছেন অলিভার মিনৎসলাফ। অস্ট্রীয় আক্রমণভাগের খেলোয়াড় মার্সেল সাবিৎসার এই ক্লাবের অধিনায়কের দায়িত্ব পালন করছেন।
২০০৯–১০-এর উদ্বোধনী মৌসুমে আরবি লাইপৎসিশ এনওএফভি-ওবারলিগা সুডের (পঞ্চম) উপর আধিপত্য বিস্তার করেছিলেন এবং তাকা রিজিওনাললিগা নর্ডে চ্যাম্পিয়ন হিসাবে পদোন্নতি লাভ করেছিল। আরবি লাইপৎসিশ ২০১২–১৩ রিজিওনাললিগা নর্ডে কোন পরাজয় ছাড়াই চ্যাম্পিয়ন হওয়ার মাধ্যমে ৩. লিগায় (তৃতীয়) উত্তীর্ণ হয়েছিল। ২০১৩–১৪ ৩. লিগায় রানার-আপ হওয়ার মাধ্যমে লীগ শেষ করেছিল। ২০১৬ সালের ৮ই মে তারিখে, আরবি লাইপৎসিশ কার্লসরুহার এসসিকে ২–০ গোলের ব্যবধানে হারিয়ে ২০১৬–১৭ বুন্দেসলিগায় পদোন্নতি নিশ্চিত করেছিল। এক বছর পরে, আরবি লাইপৎসিশ বুন্দেসলিগার রানার- আপ দল হিসেবে ২০১৭–১৮ উয়েফা চ্যাম্পিয়নস লীগে খেলার যোগ্যতা অর্জন করেছিল।
ঘরোয়া ফুটবলে, আরবি লাইপৎসিশ এপর্যন্ত ৪টি শিরোপা জয়লাভ করেছে।
নিম্নলিখিত ক্লাবগুলি পূর্বে বা বর্তমানে ক্লাবটির সাথে সম্পর্কিত রয়েছে:
পেন্টহাউস (ম্যাগাজিন)

"পেন্টহাউস," একটি প্রতিষ্ঠিত পুরুষদের পত্রিকা বা ম্যাগাজিন। এটা অনেকটা শহুরে জীবনধারা নিবন্ধ এবং সফট পর্নোগ্রাফির সচিত্র নিবন্ধ প্রকাশ করত ১৯৯০ এর দশকে। পরে এটি বিবর্তিত হয়ে হার্ডকোরের দিকে ধাবিত হয়।
ম্যাগাজিনটি প্রতিষ্ঠা করেছিলেন বব গুচিওনি। যদিও গুচিওনি আমেরিকান ছিলেন, পত্রিকাটি ১৯৬৫ সালে যুক্তরাজ্যে প্রতিষ্ঠিত হয়েছিল। ১৯৬৯ সালের সেপ্টেম্বরের শুরুতে যুক্তরাষ্ট্রেও এই ম্যাগাজিনের বিক্রি শুরু হয়েছিল। ২০১৬ সাল পর্যন্ত পেন্টহাউসের মালিক ছিল পেন্টহাউস গ্লোবাল মিডিয়া ইনক। পেন্টহাউস গ্লোবাল মিডিয়ার সমস্ত সম্পদ কিনে নেয় ডব্লিউজিসেজেড লিমিটেড (এক্সভিডিওস -এর মালিক), একটি দেউলিয়া নিলাম বিড জেতার পর জুন ২০১৮ সালে।
"পেন্টহাউস" লোগোটি একটি বিশেষভাবে নকশাকৃত লোগো যাতে মঙ্গল এবং শুক্র উভয় গ্রহের প্রতীক অন্তর্ভুক্ত। ম্যাগাজিনের সেন্টারফোল্ড মডেলরা "পেন্টহাউস" পেট হিসাবে পরিচিত এবং প্রথাগতভাবে এই লোগো খচিত একটি স্বতন্ত্র গলার হার পরেন। 
"পেন্টহাউস" পত্রিকা যুক্তরাজ্যে ১৯৬৫ সালে প্রকাশনা শুরু করে, ১৯৬৯ সালে উত্তর আমেরিকায় আসে এবং হিউ হেফনার এর "প্লেবয়" পত্রিকার সঙ্গে প্রতিযোগিতা করার চেষ্টা করে। গুচিওনির সম্পাদকীয় সামগ্রীগুলি "প্লেবয়ের" চেয়ে আরও চাঞ্চল্যকর ছিল এবং ম্যাগাজিনের লেখা হেফনারের চেয়ে অনেক বেশি তদন্তকারী ছিল, যেখানে সরকারী কভার আপ এবং কেলেঙ্কারী সম্পর্কিত গল্প সহ। সিমুর হার্শ, ক্রেগ এস কার্পেল, জেমস ডেল ডেভিডসন, এবং আর্নেস্ট ভলকম্যানের মতো লেখকরা মার্কিন যুক্তরাষ্ট্র সরকারের উচ্চ স্তরের অসংখ্য কেলেঙ্কারী এবং দুর্নীতি প্রকাশ করেছেন।
আগস্ট ১২, ২০০৩-এ, ম্যাগাজিনের মূল সংস্থা জেনারেল মিডিয়া ১১ অধ্যায়ে দেউলিয়া সুরক্ষার জন্য আবেদন করেছিল। ২০০৩ সালের অক্টোবরে ঘোষণা করা হয়েছিল যে, "পেন্টহাউস" ম্যাগাজিনটি তার পাওনাদারদের সাথে চুক্তির অংশ হিসাবে বিক্রয়ের ব্যবস্থা করা হচ্ছে। ১৩ ই নভেম্বর, ২০০৪, গুচিওনি, পেন্টহাউস ইন্টারন্যাশনালের চেয়ারম্যান এবং প্রধান নির্বাহী কর্মকর্তার পদ থেকে পদত্যাগ করেন।
"পেন্টহাউস" দেউলিয়া সুরক্ষার জন্য ১৭ সেপ্টেম্বর, ২০১৩ এ মামলা করে। ম্যাগাজিনের মালিক ফ্রেন্ডফাইন্ডারের বর্তমান সাধারণ স্টকটি মুছে ফেলা হয়েছিল এবং আর খোলা বাজারে লেনদেন হয়নি। আগস্ট ২০১৩ সালে, ফ্রেন্ডফিন্ডারের স্টকটি নাসডাক থেকে তালিকা থেকে বাদ দেয়া হয়েছিল কারণ এটি ধারাবাহিকভাবে $ ১ ডলারের বেশি বাণিজ্য করতে ব্যর্থ হয়েছিল। 
২০১৫ সালের হিসাবে, জেনারেল মিডিয়া কমিউনিকেশনস, ইনক বিনোদন ম্যাগাজিনগুলি প্রকাশ করে এবং ফ্রেন্ডফাইন্ডার নেটওয়ার্কস ইনক এর সহায়ক সংস্থা হিসাবে পরিচালিত হয়। 
ম্যাগাজিনের সম্পাদকীয় বিষয়বস্তু একাডেমিক ক্ষেত্রে প্রশংসিত এবং স্বীকৃত ছিল। উদাহরণস্বরূপ, ১৯৭৫ সালে, গুচিওনিকে "আমাদের সময়ের ভিয়েতনামের প্রবীণদের কল্যাণ এবং আধুনিক সমাজে অপরাধের সমস্যা" নিয়ে তাঁর গুরুত্বপূর্ণ সমালোচনামূলক সম্পাদকীয় সকলের দৃষ্টি আকর্ষণ করলে ব্র্যান্ডিস বিশ্ববিদ্যালয় তাঁকে সম্মানিত করেছিল।
মালদ্বীপের কেইমি

আল সুলতান কেইমি কালামিনজা সিরি মাধেনি সুভারা মহারাদুন (ধিবেহী: އައްސުލްޠާން ކެއިމި ކަލަމިންޖާ ސިރީ މަދީނީ ސުވަރަ މަހާރަދުން) ১২৬৮ থেকে ১২৬৯ সাল পর্যন্ত মালদ্বীপের সুলতান ছিলেন। তিনি থিমুগে রাজবংশ থেকে মালদ্বীপের সিংহাসনে আরোহণকারী ১২তম সুলতান। তিনি আইধাজ মাওয়াভা কিলিগের সন্তান ছিলেন (ধিবেহী: އައިދަގެ މާވާކިލެގެ))।
সাঁঝের প্রদীপ

সাঁঝের প্রদীপ হলো একটি জনপ্রিয় বাংলা চলচ্চিত্র যা পরিচালনা করেন সুধাংশু মুখোপাধ্যায়। এই চলচ্চিত্রটি ২৮ জানুয়ারী ১৯৫৫ সালে শ্রীলেখা পিকচার্স ব্যানারে মুক্তি পেয়েছিল এবং সংগীত পরিচালনা করেছেন মানবেন্দ্র মুখোপাধ্যায়। এই চলচ্চিত্রটির মুখ্য চরিত্রে অভিনয় করেন সুচিত্রা সেন, উত্তম কুমার, ছবি বিশ্বাস, ভানু বন্দ্যোপাধ্যায় এবং তুলসী চক্রবর্তী।
কারামানের হালিল

হালিল ওরফে আলাউদ্দিন হালিল ১৪ শ শতাব্দীতে আনাতোলিয়ায় তুর্কি কারামান বেইলিকের বে ছিলেন।
তাঁর বাবা ছিলেন মাহমুদ বে। তিনি ১৩৩২ সালে তাঁর বড় ভাই মুসা এবং ইব্রাহিমের স্থলাভিষিক্ত হন। তিনি সামরিক অভিযানে সক্রিয় ছিলেন না। তবে তিনি তাঁর শাসনকালে এরমেনেকে কয়েকটি মসজিদ এবং অন্যান্য সামাজিক ভবন তৈরি করেছিলেন। তিনি ১৩৪০ সালে মারা যান।
মিয়া আব্বাস উদ্দিন

মিয়া আব্বাস উদ্দিন (১ জানুয়ারি ১৯৪৯-২৮ ডিসেম্বর ২০১৭) বাংলাদেশের বাগেরহাট জেলার রাজনীতিবিদ ও বাগেরহাট-৪ (শরণখোলা-মোরেলগঞ্জ) আসনের সংসদ সদস্য ছিলেন।
মিয়া আব্বাস উদ্দিন ১ জানুয়ারি ১৯৪৯ বাগেরহাট জেলার মোরেলগঞ্জ উপজেলায় জন্মগ্রহণ করেন। তার পিতা মানিক মিয়া ও মাতা রওশন আরা। তিনি সেতারা আব্বাসকে বিয়ে করেন। তাদের ১ ছেলে ৩ মেয়ে।
মিয়া আব্বাস উদ্দিন ১৯৮৮ সালের চতুর্থ জাতীয় সংসদ নির্বাচনে বাগেরহাট-৪ (শরণখোলা-মোরেলগঞ্জ) আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। ১৯৯০ সালে তিনি বাংলাদেশ জাতীয়তাবাদী দলে (বিএনপি) যোগ দিয়ে মোরেলগঞ্জ উপজেলা বিএনপির সভাপতি হিসেবে দায়িত্ব পালন করেন। ২০১৪ সালে তিনি সপরিবারে কানাডায় চলে যান।
মিয়া আব্বাস উদ্দিন ২৮ ডিসেম্বর ২০১৭ কানাডার অটোয়ার একটি হাসপাতালে ব্রেইন টিউমার ও বার্ধক্যজনিত রোগের চিকিৎসাধীন অবস্থায় মৃত্যুবরণ করেন। তাকে কানাডায় সমাহিত করে হয়।
হ্রদ (চলচ্চিত্র)

হ্রদ হল একটি জনপ্রিয় বাংলা চলচ্চিত্র যা পরিচালনা করেন অর্ধেন্দু সেন। এই চলচ্চিত্রটি ২ আগস্ট ১৯৫৫ সালে রূপমায়া ব্যানারে মুক্তি পেয়েছিল এবং সংগীত পরিচালনা করেছেন মানবেন্দ্র মুখোপাধ্যায়। এই চলচ্চিত্রটির মুখ্য চরিত্রে অভিনয় করেন সন্ধ্যারানী, উত্তম কুমার, অসিতবরণ মুখোপাধ্যায়, ছবি বিশ্বাস এবং তরুণ কুমার।
পিউবিক ওয়ার্স

পিউবিক ওয়ার্স, পিউনিক যুদ্ধসমূহের উপর একটি শ্লেষ বা রসিকতামূলক যুদ্ধ, এটি হয়েছিল ১৯৬০-৭০ এর দশকে অশ্লীল ম্যাগাজিন "প্লেবয়" এবং "পেন্টহাউস" এর মধ্যে। প্রতিটি ম্যাগাজিনই প্রতিদ্বন্দিতা করে অন্যটির চেয়ে কিছুটা বেশি দেখানোর চেষ্টা করে। এটি তৈরি করেছিলেন "প্লেবয়ের" মালিক হিউ হেফনার । ১৯৫০ ও ১৯৬০-এর দশকে আমেরিকা, এটা একমত হয়েছিলেন যে, নগ্ন ফটোগ্রাফ ততক্ষণ পর্যন্ত পর্নোগ্রাফিক হবে না যতক্ষণ না তারা যৌনকেশ বা যৌনাঙ্গ প্রদর্শন করে। ফটোগ্রাফি এই লাইনের কাছাকাছি আসতে খুব সাবধান ছিল, তবে এই লাইন অতিক্রম করবে না। ফলে, যৌনকেশ চিত্রণ কার্যত মার্কিন পর্নোগ্রাফিক পত্রিকায় নিষিদ্ধ ছিল। 
"পেন্টহাউস পত্রিকা" সূচনা ১৯৬৫ সালে ব্রিটেনে হয়েছিল এবং প্রাথমিকভাবে ইউরোপে বিতরণ করা হয়েছিল। সেপ্টেম্বর ১৯৬৯ এ এটি মার্কিন যুক্তরাষ্ট্রে চালু হয়েছিল, "প্লেবয়কে" নতুন প্রতিযোগিতা এনেছিল। নগ্নতার প্রতি আরও উদার ইউরোপীয় মনোভাবের কারণে, "পেন্টহাউস" মার্কিন যুক্তরাষ্ট্রে প্রবর্তনের সময় ইতোমধ্যে গুপ্ত লোম প্রদর্শন করছিল। ম্যাগাজিনের মালিক বব গুচিওনির মতে, "আমরা গুপ্ত লোম দেখাতে শুরু করেছিলাম, যা ছিল একটি বড় যুগান্তকারী।" 
বাজারের শেয়ার ধরে রাখতে, "প্লেবয়" অশ্লীলতার ঝুঁকি নিয়ে এবং "পিউবিক ওয়ার" শুরু করে। "প্লেবয়" পেন্টহাউসের নয় মাস (জুন ১৯৭০) পর গুপ্ত লোমের কুঁচি দেখাতে শুরু করে। দুটি ম্যাগাজিনের মধ্যে প্রতিযোগিতা বাড়ার সাথে সাথে তাদের ছবির অঙ্কুরগুলি ক্রমশ স্পষ্ট হয়ে উঠল। "প্লেবয়" অবশ্য ম্যাগাজিনের প্রবর্তনের প্রায় ১৫ বছর পরে মেলোডি প্রেন্টিসের সেন্টারফোল্ডে (মিস জুলাই ১৯৬৮) প্রথম কোনও গুপ্ত লোমের খুব সামান্য ঝলক দেখিয়েছিলেন। প্লেমেটদের, বেলায় সাধারণত এমন হয় যে, কোন পোশাক, একটি পা বা কোনও আসবাবের টুকরো দিয়ে গুপ্ত অঞ্চলটি অস্পষ্ট করা হয়। "প্লেবয়তে" আসল গুপ্ত লোমের প্রথম উপস্থিতি হয় ১৯৬৯ সালের আগস্টে নৃত্যশিল্পী/অভিনেত্রী পাওলা কেলির একটি চিত্রে ঘটেছিল। গুপ্ত লোমের আরও কয়েকটি ঝলক পরবর্তী কিছু চিত্রে প্রকাশিত হয়েছিল, তবে এটি ১৯৭১ সালের জানুয়ারির আগ পর্যন্ত আর হয়নি যখন লিভ লিন্ডল্যান্ড তার চিত্রগ্রন্থে পরিষ্কারভাবে দৃশ্যমান গুপ্ত লোম দেখিয়েছিলেন। স্পষ্টতই প্রথম পুরো সম্মুখ নগ্ন সেন্টারফোল্ড প্রথম প্লেমেট হলেন মিস জানুয়ারী ১৯৭২, মেরিলিন কোল । দুজনেই যথাক্রমে ১৯৭২ এবং ১৯৭৩ সালে বর্ষসেরা প্লেমেট হয়েছিলেন। যখন "হাসলার" চালু হয়েছিল ১৯৭৪ সালে, তখন এটি মহিলাদে যৌনাঙ্গের আরও গ্রাফিক ছবি দেখিয়ে স্পষ্টতই "প্লেবয়" এবং "পেন্টহাউস" উভয়কেই ছাড়িয়ে গিয়েছিল। 
শেষ পর্যন্ত, দুটি ম্যাগাজিন তাদের বিষয়বস্তু বিপরীত দিকে চালিত করে। "প্লেবয়" নিজেকে "নিবন্ধগুলি পড়ার জন্য" জন্য স্বল্প স্বতন্ত্র সফটকোর বিকল্প বেছে নেয়। "পেন্টহাউস" আরো অগোছালো ছবির দিকে আকৃষ্ট হয়েছিল, শেষ পর্যন্ত তারা হার্ডকোর পর্নোগ্রাফিতে পৌঁছায় এবং ১৯৯০-এর দশকের মাঝামাঝিতে তারা মহিলাদের উত্তেজক প্রস্রাবের ছবিগুলিও প্রকাশ করে। ২০০৪ সাল থেকে নতুন মালিকানার অধীনে, "পেন্টহাউস" আরও সফটকোরের দিকে যাত্রা শুরু করে।
যূথিকা রায়

যূথিকা রায় () (২০ এপ্রিল,১৯২০ – ৫ ফেব্রুয়ারি,২০১৪) ভারতের বাঙালি খ্যাতকীর্তি ভজন গায়িকা ছিলেন । চার দশকের সঙ্গীত জীবনে ভক্তিমূলক ভজনগানে হিন্দি ও বাংলা চলচ্চিত্রে অসামান্য প্রতিভার স্বাক্ষর রেখে গেছেন । তিনি ২০০ টির বেশি হিন্দি ও ১০০ টির বেশি বাংলা চলচ্চিত্রে নেপথ্য সঙ্গীতে কণ্ঠ দেন। ১৯৭২ খ্রিস্টাব্দে ভারত সরকারের পদ্মশ্রী সম্মানে ভূষিতা সঙ্গীত শিল্পী ।.
যূথিকা রায়ের জন্ম পশ্চিমবঙ্গের হাওড়া জেলার আমতা'য়। অবশ্য তাঁদের আদি বাড়ি ছিল অধুনা বাংলাদেশের খুলনার সেনহাটি'তে। ডাক নাম ছিল 'রেণু'। পিতা ছিলেন স্কুল ইনসপেক্টর,বদলির চাকরি । ঘন ঘন বদলির কারণে লেখাপড়ায় বিঘ্ন ঘটত।সেকারণে ১৯৩০ খ্রিস্টাব্দে তার মা কলকাতার চিৎপুরে বাসা নেন। বড় বোন বেথুন কলেজে ভর্তি হন। আর যূথিকা ছোটবেলা থেকেই গানে অনুরক্ত ছিলেন বলেই বরানগরে জ্ঞানরঞ্জন সেনের কাছে তালিম নেওয়া শুরু করেন ।
ঘটনাক্রমে কাজী নজরুল ইসলাম তার গান শুনে মুগ্ধ হন। ১৯৩০ খ্রিষ্টাব্দে নজরুল ইসলামের চেষ্টায় প্রথম গ্রামোফোন রেকর্ড হয় 'স্নিগ্ধ শ্যাম বেণী বর্ণা’ গানটি । কিন্তু এই গানটি প্রকাশিত হয়নি । এরপর কমল দাশগুপ্ত তাঁকে দিয়ে দ্বিতীয়বার গান করান।প্রণব রায়ের রচনায় দুটি গান - রাগ ভৈরবীতে আমি ভোরের যূথিকা আর রাগ ইমনকল্যাণে সাঁঝের তারকা আমি পথ হারায়ে। গান দুটি বেশ জনপ্রিয়তা লাভ করে। এরপর থেকে ধীরে ধীরে তিনি জনপ্রিয় শিল্পীতে পরিণত হন।তার জন্য নতুন গান রচনার জন্য কাজী নজরুল ইসলামকে অনুরোধ করেছিলেন। সেই অনুরোধে নজরুল ইসলাম রচনা করেন 'নীল যমুনার জল' ও 'হে কৃষ্ণ প্রিয়তমা'। হেমন্তকুমার ও মান্না দে'র সমসাময়িক হয়ে,এরপর তাকে আর ফিরে তাকাতে হয় নি। সারা ভারতে গান শুনিয়েছেন, গিয়েছেন সিংহল ও পূর্ব আফ্রিকা । দিল্লি, কলকাতা বোম্বাই মাদ্রাজ এলাহাবাদ লক্ষৌ পাটনা, জলন্ধর সহ বহু বেতারকেন্দ্রে গান করেছেন। ১৯৩৭ খ্রিষ্টাব্দে রামকৃষ্ণ পরমহংস -এর জন্মশতবার্ষিকী উৎসব উপলক্ষে ঠাকুর ও স্বামী বিবেকানন্দ সম্বন্ধে কাজী নজরুল ইসলামের রচনায় ও কমল দাশগুপ্তর সুরে দুটি ভক্তিমূলক গান - 'পরমপুরুষ সিদ্ধযোগী মাতৃভক্ত যুগাবতার' ও 'জয় বিবেকানন্দ সন্ন্যাসী বীর' গান করেন। তিনি কমল দাশগুপ্তের নির্দেশনায় বহু নজরুলগীতি রেকর্ডে গেয়েছেন। দীর্ঘ চার দশকের সঙ্গীত জীবনে জনপ্রিয় আধুনিক গান সহ বহু ভক্তিমূলক ভজন গেয়েছেন । মোট রেকর্ড সংখ্যা হল ১৭৯ টি। উল্লেখযোগ্য গানগুলি হল -
'এমনই বরষা ছিল সেদিন', ' 'জানি জানি প্রিয়', 'দোল দিয়ে কে যায় আমারে', 'এই যমুনার তীরে', 'তুমি যদি রাধা হতে শ্যাম' ইত্যাদি । মহাত্মা গান্ধীর প্রিয় ভজনসহ হিন্দিতে ভজন গেয়েছেন । মহাত্মা গান্ধী তার ভজন শুনে যূথিকাকে ‘মীরাবাঈ’ উপাধি উপহার দেন। মহাত্মা গান্ধী ও জওহরলাল নেহরু দুজনেরই প্রিয় ভজন শিল্পী ছিলেন তিনি । 
১৯৪৭ খ্রিস্টাব্দের ১৫ আগস্ট, ভারতের প্রথম স্বাধীনতা দিবস। দিল্লির রেডিও স্টেশন থেকে আমন্ত্রণ পেলেন গান গাইবার।
১৯৭২ খ্রিস্টাব্দে ভারত সরকার তাঁকে "পদ্মশ্রী" সম্মানে ভূষিত করে ।
আজীবন ব্রহ্মচর্যের জীবন যাপনের মধ্য দিয়ে জীবন অতিবাহিত করে দীর্ঘরোগভোগের পর ৯৩ বৎসর বয়সে ২০১৪ খ্রিস্টাব্দের ৫ ই ফেব্রুয়ারি কলকাতার রামকৃষ্ণ মিশন সেবাপ্রতিষ্ঠানে শেষ নিঃশ্বাস ত্যাগ করেন ।
শাপ মোচন

তরুণ মহেন্দ্র একজন সঙ্গীতজ্ঞ পরিবারের অন্তর্ভুক্ত তবে একবার পরিবারটি তাদের শিক্ষক দ্বারা অভিশপ্ত হয়ে পড়ে। মহেন্দ্রর বড় ভাই অন্ধ হয়ে যায় এবং একই পরিণতি এড়াতে মহেন্দ্র কলকাতায় গিয়ে বাবার বন্ধু উমেশচন্দ্রের বাড়িতে থাকেন। উমেশচন্দ্রের মেয়ে মাধুরীর সাথে তিনি রোম্যান্টিকভাবে জড়িত হয়ে পড়েন। মাধুরী মহেন্দ্রকে আধুনিক করে তোলার চেষ্টা করেন এবং তাঁর সংগীতজীবনকে অনুসরণ করছেন। গান গাওয়ার দক্ষতা থাকা সত্ত্বেও মহেন্দ্র তার পারিবারিক মূল্যবোধের কারণে এটি গ্রহণ করতে অস্বীকার করেন। তিনি তাদের বাড়ি ছেড়ে কলকাতায় একটি মেসে আশ্রয় নেন। কিন্তু তারপর অভিশাপটা তার কাছে এসে পড়ে এবং সে গুরুতর অসুস্থ হয়ে পড়ে।
হেমন্ত মুখোপাধ্যায় চলচ্চিত্রটির সংগীত পরিচালক ছিলেন এবং গানের সুর করেছেন। গানের কথা লিখেছেন কবি বিমলচন্দ্র ঘোষ। গান গেয়েছেন:
এমটিভি এস অফ স্পেস

এমটিভি এস অফ স্পেস হলো এমটিভি ইন্ডিয়াতে প্রচারিত একটি ভারতীয় আপাতবাস্তব টেলিভিশন অনুষ্ঠান। এই অনুষ্ঠানটির নির্মাতা হচ্ছেন বিকাশ গুপ্তা এবং একই সাথে তিনি এর উপস্থাপনা করেন। এই অনুষ্ঠানটি ২০১৮ সালের ২০শে অক্টোবর তারিখে সর্বপ্রথম প্রচারিত হয়েছে।
২০১৮ সালের ৫ই অক্টোবর তারিখে, বিকাশ গুপ্তা এস অফ স্পেসের ১ম আসরের প্রচারণামূলক ভিডিও প্রকাশ করেছিলেন। বাড়িতে এবং দর্শকদের হৃদয়ে স্থান জয়ের জন্য আঠারো জন প্রতিযোগী ছয়টি কক্ষে লড়াই করেছিলেন। এই সাথে এই ঘরে বেঁচে থাকার জন্য তাদের কঠিন কাজ সম্পাদন করতে হয়েছে। ৭১ দিন পর, সর্বোচ্চ ভোট এবং স্থান প্রাপ্তির ভিত্তিতে একজন প্রতিযোগী এস অফ স্পেসের শিরোপা জয়লাভ করেছেন।
২০১৯ সালের ৩রা আগস্ট তারিখে, বিকাশ গুপ্তা এস অফ স্পেসের ২য় আসরের প্রচারণামূলক ভিডিও প্রকাশ করেছিলেন। আঠারো প্রতিযোগীদের দুটি বিভাগে বিভক্ত করা হয়েছিল: টিম কিংস (যাদের বিলাসবহুল সুযোগসুবিধা ছিল) এবং টিম জ্যাক (যাদের বেঁচে থাকার জন্য প্রয়োজনীয় মৌলিক সুযোগসুবিধা ছিল না)। এই ঘরে বেঁচে থাকার জন্য তাদের বেশ কিছু কাজ সম্পাদন করতে হয়েছিল এবং ৭২ দিনের জন্য বেঁচে থাকার ব্যবস্থা করতে হয়েছিল। এই মৌসুমে, ঘরে একটি বর্ধিত ডিজিটাল মিথস্ক্রিয়ার ব্যবস্থা করা হয়েছিল।
দায়ভাগ

দায়ভাগ () হল জীমূতবাহন রচিত হিন্দুদের আইনগ্রন্থ যা মূলত উত্তরাধিকার পদ্ধতিতে কেন্দ্রীভূত। দায়ভাগ ছিল আধুনিক ব্রিটিশ ভারতীয় আদালতের ভারতীয় বঙ্গ অঞ্চলের সবচেয়ে শক্তিশালী কর্তৃপক্ষ, যদিও ১৯৫৬ সালের হিন্দু উত্তরাধিকার আইনের গমন এবং আইনে সংশোধন করার কারণে এটি পরিবর্তিত হয়েছে। মিতাক্ষরা সম্পর্কে জীমূতবাহনের সমালোচনার ভিত্তিতে ধারণা করা হয় যে মিতাক্ষরা তাঁর কাজকে অবরুদ্ধ করেছিলেন| এটি অনেক পণ্ডিতকে এই সিদ্ধান্তে পৌঁছে দিয়েছে যে মিতাক্ষরা হিন্দু আইনের গোঁড়া মতবাদের প্রতিনিধিত্ব করেছেন যখন দায়ভাগ সংস্কারকৃত সংস্করণ উপস্থাপন করছিলেন।
পাঠ্যগুলির মধ্যে কেন্দ্রীয় পার্থক্যটি দেখা যায় যখন কেউ সম্পত্তির মালিক হয় তার উপর ভিত্তি করে। দায়ভাগ পিতার মৃত্যু না হওয়া পর্যন্ত পিতার পৈতৃক সম্পত্তিতে ছেলেকে কোনো অধিকার দেয়না। মিতাক্ষরা মতে, জন্মমাত্রই পুত্র পূর্বপুরুষের সম্পদে পিতার সমান অংশীদার হয়। সারসংক্ষেপটি এক ডজনেরও বেশি বার মন্তব্য করা হয়েছে|
হেনরি টমাস কোলব্রোক ১৮১০ সালে পাণ্ডুলিপি এবং পন্ডিতদের ব্যবহার করে দায়ভাগ অনুবাদ করেছিলেন। কলিকাতা সুপ্রীম কোর্টের বিচারক কোলব্রোক, এই পাঠ্যটিকে অধ্যায় এবং শ্লোকে বিভক্ত করেছিলেন যা মূল লেখায় ছিল না এবং অনুবাদে অসংখ্য ত্রূটির জন্য প্রায়শই সমালোচিত হন। রোচার বিশ্বাস করেন যে ভুলগুলি তিনটি কারণের জন্য ছিল:
কোলব্রোক ভারতে দুটি চিন্তাবিদ্যার বিভাগ প্রতিষ্ঠা করেছিলেন, ভারতবর্ষের সংখ্যাগরিষ্ঠতা বিচ্ছিন্ন করার জন্য মিতাক্ষরা এবং বঙ্গ অঞ্চলকে অনুসরণ করার চিন্তা করেছিল যা দায়ভাগ ব্যবস্থাকে অনুসরণ করে।
দায়ভাগ অনুসারে একমাত্র সন্তানের ক্ষেত্রে পিতার মৃত্যু হওয়ার পর সমস্ত পৈতৃক সম্পত্তিতে একমাত্র সন্তানের অধিকার হবে, যদি পিতার মৃত্যু হওয়ার আগেই মাতার মৃত্যু হয়ে থাকে।
বাবার মৃত্যুর সময় যদি মা জীবিত থাকলে, একমাত্র সন্তান হওয়া সত্ত্বেও সন্তান সম্পূর্ণ সম্পত্তির অধিকারী হয় না। এক্ষেত্রে অর্ধেক সম্পত্তি সন্তানের এবং বাকি অর্ধেক মাতার অধিকারে যায়।
অন্যান্য জীবিত অংশগুলির মধ্যে রয়েছে:
ব্যবহার বা বিচারিক পদ্ধতিতে নজর দেওয়া। আইনশাস্ত্রের চারটি ঐতিহ্যবাহী অঞ্চল তুলে ধরা হল:
ধর্মীয় দায়িত্ব ও ত্যাগের অবদানের জন্য উপযুক্ত সময়ে নজর দেওয়া।
দায়ভাগে এক ডজনেরও বেশি ভাষ্য রচিত হয়েছে। পাণ্ডুরঙ্গ বমন কানে সর্বাধিক গুরুত্বপূর্ণ ভাষ্যকারদের তালিকাবদ্ধ করেছেন যেমন:
রঘুনন্দন ভট্টাচার্য্য(১৬তম শতাব্দী) ছিলেন দায়-তত্ব এর লেখক| দায়ভাগ ব্যাখ্যায় একজন ভাষ্য হিসেবেও তাকে দায়ী করা হয়।
এই ভাষ্যটি আসলে রঘুনন্দন লিখেছিলেন কিনা তবে অন্য কোনও পণ্ডিত বিতর্কের বিষয় বস্তুতে তাঁর নাম ব্যবহার করছেন। হেনরি টমাস কোলেব্রোক(১৮১০) এবং জুলিয়াস এগজলিং (১৮৯১) সন্দেহ করেছিলেন যে এটি তাঁর দ্বারা রচিত হয়নি| অন্যদিকে, মনমোহন চক্রবর্তী (১৯১৫), রাজেন্দ্র চন্দ্রা হাজরা (১৯৫০) এন্ড পাণ্ডুরং বামন কানে (১৯৭২) স্বীকার করেছেন কাজটি রঘুনন্দনের।
হিন্দু আইন ক্ষেত্রে লেখার সময়টি একটি বিতর্কের বিষয়। পূর্ববর্তী অনেক লেখক হারিয়ে গেছেন যাদের জীমূতবাহন উল্লেখ করেছিলেন। রাজকুমার সর্বধিকারীর মতো পণ্ডিতগণ অনুমান করেন তাঁর রচনাটি পঞ্চদশ শতাব্দীতে ঘটেছে, একই সঙ্গে ড: পাণ্ডুরাম বামন কানে বিশ্বাস করেন তিনি ১০৯০ থেকে ১১৩০ এর মধ্যে লিখেছেন। দায়ভাগে উল্লিখিত নাম এবং ভাষ্য প্রমাণ করে যে জীমূতবাহন ১১২৫ খ্রিস্টাব্দের আগে স্থাপন করা যাবে না। পরবর্তী তারিখ গুলিতে পণ্ডিতদের মধ্যে বিশাল তফাৎ দেখা যায়।
সম্পত্তির অধিকার সম্পর্কিত নিয়মগুলি অনুসরণ করা হয় পশ্চিমবঙ্গ, বিহার, পূর্বাঞ্চল, ঝাড়খণ্ড, ওড়িশা এবং আসামে।
বাংলাদেশের হিন্দুরাও দায়ভাগ অনুসরণ করেই উত্তরাধিকার পরিচালিত করে থাকে।